ร้านนี่เพิ่งเปิดใหม่อยู่ใน the salaya mall  ศูนย์การค้าที่หาลูกค้ายากขึ้นทุกวัน (จะเปิดเทอมแล้ว เดี๋ยวคงจะดีขึ้น)  ตอนที่เข้าไปก็ดูร้านร้าง ๆ ชอบกล  ภายในก็จัดร้านสวยดีตามมาตรฐาน   ราคาอาหารจะเน้นพวกหมูและเนื้อย่างกะทะร้อนสไตล์เกาหลี  ราคาจะอยู่ที่เซ็ตละประมาณ 150 ขึ้นไป (ถ้าเป็นเนื้อก็จะแพงขึ้นไปอีก)   ผมสั่งหมูย่างคันตันเซ็ตมาราคา 188   ก็ได้หมูสไลด์ผัดมาในกะทะร้อน ปริมาณก็กลาง ๆ ไม่ถึงกับเยอะมาก กับเครื่องเขียงสาระพัดทั้งข้าวญี่ปุ่น ซุป สลัด และผัก  รสชาติก็ประมาณหมูเกาหลีธรรมดานะ  อารมณ์เฉย ๆ มากกว่า (แต่งงว่ามันเป็นหมูย่างตรงไหน??)  เทียบกับราคาแล้วรู้สึกว่าไม่ค่อยคุ้มเท่าไหร่  ยังดีว่าช่วงนี้มีโปรลดราคา 20% 

เป็นร้านทั่ว ๆ ไป อาหารและบริการตามมาตรฐาน  แต่ราคามันสูงเกินมาตรฐานมากไปหน่อยเท่านั้นเอง 